αρχοντος δαμοσθενεος μηνος απελλαιου βουλευοντων ταν πρωταν εξαμηνον φιλαιτωλου του φαινιος τιμοκλεος του θρασεα γραμματευοντος δε αναξανδριδα του αιακιδα επι τοις δε απεδοτο αριστομαχος ολυμπογενεος συνευδοκεουσας και τας γυναικος αυτου αριστους τας επινομου [ε]ουσας αριστομαχου και του υιου αυτας πυρρου τωι απολλωνι τωι πυθιωι σωμα γυναικειον αι ονομα αγαθω το γενος συραν τιμας αργυριου μναν πεντε και ημιμναιου και ταν τιμαν εχει πασαν καθως επιστευσε αγαθω τωι θεωι ταν ωναν εφ ωι τε ελευθερα ειμεν και ανεφαπτος απο παντων τον παντα βιον ποιεουσα ο κα θεληι και αποτρεχουσα οις κα θεληι. βεβαιωτηρ κατα τον νομον τας πολιος αρτεμιδωρος απολλωνιου. ει δε τις απτοιτο αγαθους επι καταδουλισσμωι βεβαιον παρεχοντων τωι θεωι ταν ωναν ο τε αποδομενος αριστομαχος και ο βεβαιωτηρ αρτεμιδωρος. ει δε μη παρεχοιν βεβαιον τωι θεωι ταν ωναν πρακτιμοι εοντων κατα τον νομον τας πολιος ομοιως δε και οι παρατυγχανοντες κυριοι εοντων συλεοντες αγαθω ως ελευθεραν εουσαν αζαμιοι εοντες και ανυποδικοι πασας δικας και ζαμιας. μαρτυροι ο ιερευς του απολλωνος αρχων και οι αρχοντες φιλαιτωλος τιμοκλης αναξανδριδας και ιδιωται τιμοκριτος αριστοδαμος αγωνος δαμανθης λαιαδας ευκλης.
Phokis — Delphi — 140-100 BC
 140-100 BC